
RAPORT  DE REEXAMINARE
asupra Legii pentru completarea art.3 din 
Legea creditului agricol pentru producţie nr.150/2003
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru completarea art.3 din Legea creditului agricol pentru producţie nr.150/2003, transmisă cu adresa nr.Pl.x 579/2009.
Preşedinţia României a hotărât retrimiterea Legii pentru completarea art.3 din Legea creditului agricol pentru producţie nr.150/2003 in vederea reexaminării şi întocmirii unui nou raport.
La reexaminarea Legii sus menţionate a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat în cadrul Ministerului Agriculturii şi Dezvoltării Rurale. 

La lucrările Comisiei au fost prezenţi 25 de deputaţi, membri ai comisiei. 
În urma reexaminării, în şedinţa din data de 02.06.2010, membrii Comisiei au admis în unanimitate cererea formulată de Preşedintele României, de respingere a legii mai sus menţionate.
Senatul a admis cererea formulată de Preşedintele României şi a respins legea sus menţionată în şedinţa din 18 mai 2010.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.
      PREŞEDINTE,




                         SECRETAR,

Prof. univ. dr. Valeriu TABĂRĂ

